Breska lögreglan hefur handtekið fimm menn vegna myndbands sem sýnir hóp hlæjandi fólks brenna líkan af Grenfell-turninum . Alls létust 72 þegar eldur kom upp í íbúðablokkinni í júní í fyrra og er það mannskæðasti eldsvoði sem upp hefur komið í Bretlandi frá því í heimsstyrjöldinni síðari . Myndbandið sem var birt á netinu , sýnir stórt líkneski merkt Grenfell-turninn með pappafígúrum í gluggunum , sem brennt er á bálkesti og heyra má groddalegan hlátur í bakgrunni . Í yfirlýsingu frá Scotland Yard segir að fimmmenningarnir , sem voru á aldrinum frá 19 ára upp í 55 ára hafi verið handteknir er þeir gáfu sig fram á lögreglustöð í suðurhluta London í gær og að þeir séu nú í varðhaldi . „ Í myndbandinu má heyra fólk við brennuna segja : „ Hjálpið mér ! Hjálpið mér ! “ , „ Hoppið út um gluggann ! “ og „ Þetta gerist þegar þeir borga ekki leigu . “ Grenfell United , samtök þeirra sem lifðu af brunann og þeirra sem misstu þar ástvini sögðu í Twitter-færslu að myndbandið væri „ andstyggilegt “ . „ Það er ekki bara óþægilegt fyrir þá sem misstu ættingja , það sýnir hatur og dónaskap gagnvart öllum sem [ bruninn ] hafði áhrif á . “ Theresa May , forsætisráðherra Bretlands , sagði á Twitter myndbandið sýna vanvirðingu í garð þeirra sem létust í eldinum , sem og fjölskyldum þeirra og ástvinum . „ Það er fullkomlega óásættanlegt , “ sagði May .